કોમ્યુનીટી રેડિયો સ્ટેશન એ પ્રવર્તમાન સામુદાયિક કોમ્યુનીકેશન પદ્ધતિમાં ઉભરતું અને વિકાસ પામતું નવું અધ્યાય છે. સંયુક્ત રાષ્ટ્ર સંઘ(UNO) દ્વારા વિશ્વના દેશોને આ માધ્યમ વડે માહિતીના પ્રસાર-પ્રચાર માટે કાર્યરત થવા આહવાન અપાયું. ભારત સરકાર આ માટે વધુ જાગરૂકતા અને કટીબધતા દર્શાવે છે. કોમ્યુનીટીના અવાજને સાર્વજનિક રીતે અભિવ્યક્ત કરવા માટે અને તે દ્વારા કોમ્યુનીટીના વ્યક્તિગત, સામાજીક, આર્થિક,બૌધિક અને શેક્ષણિક સ્તરમાં વિકાસ થાય તે માટે કોમ્યુનીટી રેડીયો સ્ટેશન પ્રસ્થાપિત કરવા સરકાર પ્રેરણા આપતી રહી છે. જુનાગઢ કૃષિ યુનિવર્સિટી ખાતે કોમ્યુનીટી રેડીયો સ્ટેશનની સ્થાપના માટે તત્કાલીન કુલપતિશ્રી ડો. એન. સી. પટેલ દ્વારા પ્રયત્નો શરૂ કરાયા. સને ૨૦૧૩માં આ માટેના સાધનોની ખરીદી કરવામાં આવી. ડો. એ. આર. પાઠક, કુલપતિશ્રીના સાતત્યપૂર્ણ સઘન પ્રયત્નો બાદ સ્ટેશનને ફ્રિકવન્સી પ્રદાન થઈ અને પ્રસારણ માટે લાઈસન્સ પ્રાપ્ત થયું. (એપ્રિલ-૨૦૧૫). કોમ્યુનીટી રેડિયો સ્ટેશન સત્વરે કાર્યરત્ત થાય તે માટે અમોને વિસ્તરણ શિક્ષણ નિયામક ડો. એ. એમ. પારખિયા તરફથી સતત માર્ગદર્શન સાંપડતું રહ્યું છે.પ્રસારિત કાર્યક્રમો